- Hindi News
- National
- शहर की नेहा पेरिस के वैज्ञानिकों के साथ सॉलिड स्टेट फिजिक्स पर रिसर्च करेंगी
शहर की नेहा पेरिस के वैज्ञानिकों के साथ सॉलिड स्टेट फिजिक्स पर रिसर्च करेंगी
डूंगरपुर | शहरकी नेहा रावल अब फ्रांस के फिजिक्स वैज्ञानिकों के साथ सॉलिड स्टेट फिजिक्स पर रिसर्च करेंगी। मुम्बई आईआईटी में पढ़ाई कर रही नेहा रावल को फ्रांस सरकार ने पेरिस में बुलाया है, जो वहां पर फ्रांस सरकार के खर्चे पर रिसर्च में मदद करेंगी।
शहर के हाउसिंग बोर्ड निवासी नेहा रावल के पिता जयकृष्ण रावल फिजिक्स के व्याख्याता है। वे फिलहाल खेरवाड़ा सीनियर स्कूल में कार्यरत है। उन्होंने बताया कि आईआईटी के छात्रों ने अपने रिसर्च और इंटरशिप के लिए विदेशों के वैज्ञानिकों को अपने प्रोजेक्ट और रिज्यूम बना कर भेजने पड़ते है। जिसमें जो सबसे बेस्ट प्रोजेक्ट होता है। उसका चयन कर संबंधित छात्र को बुलाया जाता है। ऐसे में नेहा रावल ने सॉलिड स्टेट पर प्रोजेक्ट बनाया था।
फ्रांस के वैज्ञानिकों की टीम के पास करीब एक हजार से अधिक प्रोजेक्ट आए थे, जिसमें नेहा का प्रोजेक्ट चयन हुआ है। नेहा 2 मई को इंटरशिप के लिए पेरिस रवाना होगी। नेहा ने कक्षा दसवीं और बारहवीं डूंगरपुर शहर की सीबीएसई स्कूलों से किया है। जहां पर उसने जिले को टॉप किया है। इसके बाद नेहा ने बगैर कोचिंग के आईआईटी जेम में ऑल इंडिया में 40 वां स्थान प्राप्त किया। नेहा मुम्बई आईआईटी से फिजिक्स में एमएससी करने के बाद विदेशी यूनिवर्सिटी से पीएचडी करना चाहती हैं।
tgl_Latn sot_Latn hin_Deva hin_Deva hin_Deva hin_Deva hin_Deva